# Joshua Wong

Joshua Wong Chi-fung (黃之鋒), nascut lo 13 d'octobre de 1996 a Hong Kong, es un militant hongkongués, fondator del grop Scholarism.

## Biografia

Après èsser estat escolan dins un licèu anglican, estúdi a l'Open University of Hong Kong. Atira l'atencion en 2012, quand critica los cors d'educacion morala e nacionala, considerats coma de «lavatge de cervèl».
Lo 27 de setembre de 2014, fa partida de las 78 personas arrestadas per la polícia de Hong Kong après aver investit los locals del govèrn en reaccion a la reforma electorala de 2014. Es relargat après dos jorns.
Lo movement pren una amplor sens precedent, en amassant, per carrièras, mai de 100 000 personas. La mobilizacion pren lo nom de «Revolucion dels Parapluèjas» o «Occupy Central».
Milita principalament pel sufragi universal malgrat qu'aviá pas lo drech de vòte al moment dels faches. Sos modèls son pas d'étrangièrs coma Martin Luther King o Nelson Mandela, mas chinés coma lo controversat Liu Xiaobo, prèmi Nobel de la Patz condemnat a la preson en China, o l'artista Ai Weiwei.
En agost de 2017, es condemnat per son ròtle dins lo movement dels parapluèjas a 6 mes de preson ferma, alara qu'en parallèla, Alex Chow e Nathan Law son condemnats respectivament a 7 e 8 mes de preson ferma. Passan dos mes en preson abans d'èsser liberats amb caucion. Lo 6 de febrièr de 2018, la Cort Suprèma de Hong Kong anullèt la pena de preson dels tres militants del movement democratic. Es jutjat en apèl e desbauçat de sa demanda lo 16 de mai de 2019. Lo jutge Jeremy Poon ordena son plaçament en detencion. Joshua Wong es condemnat a dos mes d'empresonament al centre de detencion de Lai Chi Kok.
Lo 17 de junh de 2019, Joshua Wong es liberat de preson a la seguida de las manifestacions de junh de 2019 concernissent lo projècte de lei sus la seguretat nacionala avent per objectiu d'autorizar las extradicions cap a la China. A pena remés en libertat, demanda la demission de la cap de l'executiu Carrie Lam e denóncia las violéncias policièras pendent la manifestacion del 12 de junh. Al matin del divendres 30 d'agost de 2019, es tornamai interpelat.
Lo 29 d'octobre de 2019, declara èsser «privat de sos dreches politics» seguida a sa candidatura invalidada per la commission electorala per las eleccions previstas lo 24 de novembre segon lo motiu que son engatjament al drech a l'autodeterminacion de Hong Kong es contrària a la lei fondamentala.

## Nòtas e referéncias

* ↑ (en) Steven Hsieh, Hong Kong Students Fight for the Integrity of their Education, The Nation, 8 d'octobre de 2012.
* ↑ (fr) Brice Pedroletti, Les leaders de la mobilisation citoyenne à Hongkong, Le Monde, 29 de setembre de 2014 .
* ↑ (en) Eddie Lee, 'I was never a top student': Scholarism leader Joshua Wong to study at Open University, South China Morning Post, 13 d'agost de 2014.
* ↑ (en) Ada Lee, Scholarism's Joshua Wong embodies anti-national education body's energy, South China Morning Post, 10 de setembre de 2012.
* ↑ (en) Wilfred Chan e Yuli Yang, Echoing Tiananmen, 17-year-old Hong Kong student prepares for democracy battle, CNN, 21 de setembre de 2014.
* ↑ (fr) Florence Renard-Gourdon, Hong Kong : Joshua Wong, l’ado qui défie la Chine, Les Échos, 30 de setembre de 2014.
* ↑ (fr) Philippe Grangereau, Joshua Wong, le surdoué de la révolution, Libération, 1èr d'octobre de 2014.
* ↑ (fr) Paul de Coustin, Joshua Wong, cet adolescent hongkongais qui fait trembler Pékin, Le Figaro Étudiant, 2 d'octobre de 2014.
* ↑ (fr) Léa Bucci, L'homme qui fait trembler le pouvoir chinois à Hong Kong est un ado de 17 ans et s'appelle Joshua Wong, Slate, 22 de setembre de 2014.
* ↑ (fr) Pierre Haski, Hong Kong : Joshua Wong, héros malgré lui de la « révolution des parapluies », L'Obs, 21 de novembre de 2016.
* ↑ (fr) Frédéric Martel, Une semaine dans la vie des étudiants hongkongais qui font la «révolution des parapluies», Slate, 1er de decembre de 2014.
* ↑ (fr) Peines de prison pour des leaders de la « révolte des parapluies » à Hongkong, Le Monde, 17 d'agost de 2017.
* ↑ (fr) Florence de Changy, Peine de prison annulée pour Joshua Wong, le militant démocrate hongkongais, Le Monde, 6 de febrièr de 2018.
* ↑ (fr) Hong Kong: libération annoncée de Joshua Wong, l'exécutif lâche du lest, RFI, 16 de junh de 2019.
* ↑ (fr) Florence de Changy, Hongkong : arrestations dans le camp prodémocratie avant un week-end tendu, Le Monde, 30 d'agost de 2019.
* ↑ (fr) Florence de Changy, Joshua Wong, figure de l’opposition à Hongkong, interdit de se présenter aux prochaines élections, Le Monde, 29 d'octobre 2019.
* ↑ (fr) Élections à Hongkong: la candidature de Joshua Wong invalidée, Le Figaro, 29 d'octobre de 2019.

## Vejatz tanben
### Bibliografia

* 2014 : Soi pas un eròi
* Joshua Wong amb Jason Y. Ng, La parole enchaînée, Paris, 2020, Stock, 250 p.

### Articles ligats

* Manifestacions de 2014 a Hong Kong
* Manifestacions de 2019 a Hong Kong
* Agnes Chow
* Nathan Law

### Ligams extèrnes

* Fichièr d’autoritat internacional virtual
* ↑ (fr) Sébastien Falletti, Joshua Wong, l'icône de la «génération parapluie», Le Figaro, 2 d'octobre de 2014.